Diari Oficial de la Generalitat Valenciana


Sumari del DOGV 3243, del 15-05-1998 (1998/3097)

Expedient número Z0389/97. Notificación.
----------------------------------------

### Dades del document

Número de DOGV
:   3243

Data del DOGV
:   15-05-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/3097


Organisme emissor
:   Conselleria de Sanitat

Tipus de document
:   Anunci

Expedient número Z0389/97. Notificació. [1998/A3097]
  
Per no haver sigut possible notificar de manera directa i personal a la persona interessada la Resolució de data 23 de gener de 1998, del director general de Salut Pública, recaiguda en l'expedient Z0389/97, es publica en el Diari Oficial de la Generalitat Valenciana, segons el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 7 d'abril de 1998.- El director general de Salut Pública: Francisco J. Bueno Cañigral.
  
«Vists l'expedient sancionador Z0389/97, instruït per la Direcció Territorial de Sanitat d'Alacant al senyor Brian Donald Sulles, amb domicili al carrer del Portal Vell, núm. 15, d'Altea (Alacant), i el recurs ordinari presentat per ell contra la Resolució de data 25 d'agost de 1997, de la direcció territorial en resulten els següents fets:
  
Fets
  
Primer
  
L'expedient s'inicià com a conseqüència de la inspecció efectuada el dia 20 de febrer de 1997 pels inspectors de l'Àrea de Salut número 15 de Benidorm a l'establiment Bar la Campana, que el senyor Brian Donald Sulles té en explotació comercial al carrer del Portal Vell, número 19, baix, de la localitat d'Altea, en la qual es comprovà, segons el que consta en l'acta número 2.106, que se li va requerir perquè en el termini de 10 dies presentara en el Centre de Salut Pública de Benidorm el llibre de visites o la sol·licitud, i no va atendre el requeriment en el termini esmentat.
  
Segon
  
Tramitat l'expedient amb el compliment de tots els tràmits i les garanties legals i reglamentàries, es va dictar una resolució, de data 25 d'agost de 1997, notificada el 29 d'agost de 1997, en què es consideraven infringits els articles 35.a.1 de la Llei 14/1986, de 25 d'abril, General de Sanitat, 2.1.1 del Reial Decret 1.945/1983, de 22 de juny, i 20.2 del Reial Decret 2817/1983, de 13 d'octubre, pel qual s'aprova la reglamentació tecnicosanitària de menjadors col·lectius. Per tant, s'imposava al senyor Brian Donald Sulles una sanció de quaranta mil (40.000 PTA) pessetes, d'acord amb els articles 36 de la Llei 14/1986, de 25 d'abril, General de Sanitat, i el 9 del Decret 44/1992, de 16 de març, del Govern Valencià.
  
Tercer
  
Contra aquesta resolució, la persona interessada hi va interposar un recurs ordinari en què sol·licitava l'anul·lació o la reducció de la sanció imposada amb la següent al·legació:
  
En data 4 d'agost de 1997, va presentar la sol·licitud d'autorització sanitària de menjadors col·lectius al Centre de Salut Pública de Benidorm. No l'havia presentada abans perquè estava arreplegant la documentació necessària.
  
Davant d'aquests fets es poden considerar els següents fonaments de dret.
  
Fonaments de dret
  
Primer
  
La competència d'aquesta Direcció General té el seu suport legal en els articles 20 del Decret 33/1997, de 26 de febrer, del Govern Valencià, pel qual aprova el Reglament Orgànic i Funcional de la Conselleria de Sanitat, i en el 9 del Decret 44/1992, de 16 de març, del Govern Valencià, de competència sancionadora en infraccions sanitàries, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Segon
  
Pel que fa a les al·legacions de la persona interessada, queda acreditada la presentació de la sol·licitud de l'autorització sanitària amb data 4 d'agost de 1997, tot i que aquesta circumstància no n'eximeix de responsabilitat, perquè la infracció es va cometre. No obstant això, es pren en consideració per minorar la sanció la voluntat correctora de la persona interessada.
  
Vistos els preceptes legals esmentats i la resta dels aplicables, resolc:
  
Estimar en part el recurs ordinari presentat pel senyor Brian Donald Sulles contra la Resolució de la Direcció Territorial de Sanitat d'Alacant i, en conseqüència, deixar la sanció imposada per la infracció de l'article 20.2 del Reial Decret 2.817/1983, de 13 d'octubre, en vint mil (20.000 PTA) pessetes.
  
Aquesta resolució exhaureix la via administrativa i s'hi pot interposar un recurs contenciós administratiu en el termini de dos mesos, comptadors des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana. D'acord amb el que disposa l'article 110.3 de la Llei de Règim Jurídic de les Administracions Públiques i del Procediment Administratiu Comú, la interposició de recursos que exhaureixen la via administrativa en requereix la comunicació prèvia a l'òrgan que ha dictat l'acte impugnat.
  
València, 23 de gener de 1998.- El director general de Salut Pública: Francisco J. Bueno Cañigral.»
  
Agència Tributària
  
Delegació d'Alacant